Pekino nacionalinis stadionas

Pekino nacionalinis stadionas (kin. 国家体育场) – daugiafunkcinis sporto stadionas Pekine, Kinijoje. Pastatytas specialiai 2008 m. vasaros olimpinėms žaidynėms. Dėl panašios į lizdo formos struktūrą, pavadintas „Paukščio lizdu“. Istorija Kinijos vyriausybė paskelbė tarptautinį stadiono dizaino konkursą, kurį laimėjo šveicarų kompanija Herzog & de Meuron Architekten AG, bendradarbiavusi su China Architecture Design & Research Group. Architektų sumanymu, stadionui uždengti buvo suprojektuotas ir išskleidžiamas stogas, bet 2004 m. dėl ekonominių ir saugumo priežasčių stogo buvo atsisakyta. 2003 m. gruodžio 24 d. oficialiai pradėti stadiono statybos darbai, baigti 2007 m. rugsėjį ir kainavę 2,3 mlrd. juanių. 2008 m. birželio 28 d. kompleksas oficialiai atidarytas. Netrukus stadione vyko 2008 m. vasaros olimpinės žaidynės. Be to, 2022 m. žiemos olimpinių žaidynių metu stadione vyko atidarymo ir uždarymo ceremonijos. Šaltiniai